kardosdrur/scandi-wiki huggingface dataset:
Eddie Hopkinson

Edward "Eddie" Hopkinson (29. oktober 1935 – 25. april 2004) var en engelsk fodboldspiller, der spillede 18 år som målmand hos Bolton Wanderers, hvor han fortsat er indehaver af klubrekorden for flest optrædener. Med Bolton vandt han FA Cuppen i 1958.

Hopkinson blev desuden noteret for 14 kampe for Englands landshold. Han var en del af den engelske trup til VM i 1958 i Sverige.

Titler 

FA Cup
 1958 med Bolton Wanderers

Referencer

Eksterne henvisninger 
 Footballdatabase.eu spillerinfo 

Fodboldspillere fra England
Deltagere ved verdensmesterskabet i fodbold 1958
Fodboldspillere fra Oldham Athletic A.F.C.
Fodboldspillere fra Bolton Wanderers F.C.
Fodboldtrænere fra England
Når mænd er værst

Når mænd er værst (engelsk: Men Behaving Badly) er en engelsk komedieserie, der blev produceret 1992-1998 af Hartswood Films for først ITV og sidenhen BBC.

Manuskriptet er skrevet af Simon Nye. Serien følger de to kiksede ungkarle Gary Strang (Martin Clunes) og Tony Smart (Neil Morrissey, der bor sammen. Den er optaget i og omkring Ealing i det vestlige London. Efter at serien blev flyttet til BBC One blev den meget populær og blev kåret som BBC's bedste sitcom ved BBC's jubilæum i 1996. 

Serien blev i Danmark sendt på DR1 og er senere udgivet på dvd.

Eksterne henvisninger

Seriens officielle hjemmeside 
 
Men Behaving Badly på British TV Comedy Guide

Britiske tv-serier fra 1990'erne
Tv-programmer fra ITV
Sitcoms
Verner Tholsgaard

Verner Tholsgaard (2. september 1930 i Gørding ved Bramming – 2. maj 2001) var en dansk skuespiller.

Tholsgaard blev uddannet fra Privatteatrenes Elevskole i 1958 og fik siden mindre roller på Det Ny Teater. Han var senere tilknyttet Aalborg Teater og Ungdommens Teater, ligesom han gennem 12 sæsoner medvirkede i Hjerl Hedes friluftsteater.

Filmografi 
 Guld og grønne skove (1958)
 De sjove år (1959)
 Charles' tante (1959)
 Venus fra Vestø (1962)
 Woyzeck – 1968
 Strandvaskeren (tv-serie, 1978)

Eksterne henvisninger 
 

Skuespillere fra Danmark
William Knoblauch

William Ferdinand Knoblauch (1. juli 1892 i Helsingør – 25. marts 1980) var en dansk skuespiller.

Knoblauch var elev hos Alfred Bagger og Elith Reumert og debuterede i 1912. Han var 1914-1918 tilknyttet Odense Teater og var siden på turné med Axel Jacobsen. Fra 1923 til 1969 var han en del af Aarhus Teaters faste ensemble, hvor han havde flere store roller, bl.a. som Christian 4. i Elverhøj.

Fra 1920 var han gift med Inger Petrea K.J. Muchardt (1897–1982).

Han er begravet på Århus Nordre Kirkegård.

Filmografi 
 Vesterhavsdrenge (1950)
 Venus fra Vestø (1962)
 Gertrud (1964)

Eksterne henvisninger 
 
 

Personer fra Helsingør
Skuespillere fra Danmark
Tommy Banks

Thomas "Tommy" Banks (født 10. november 1929 i Farnworth, England) er en tidligere engelsk fodboldspiller, der tilbragte hele sin aktive karriere, fra 1947 til 1961, som forsvarsspiller hos Bolton Wanderers. Her var han blandt andet med til at vinde FA Cuppen i 1958 efter finalesejren på 2-0 over Manchester United.

Banks spillede desuden seks kampe for Englands landshold, som han repræsenterede ved VM i 1958 i Sverige. Her var han på banen i alle englændernes fire kampe.

Titler 

FA Cup
 1958 med Bolton Wanderers

Referencer

Eksterne henvisninger 
 Footballdatabase.eu spillerinfo

Fodboldspillere fra England
Deltagere ved verdensmesterskabet i fodbold 1958
Fodboldspillere fra Bolton Wanderers F.C.
Frit sygehusvalg

Frit sygehusvalg er en rettighed, som danske patienter fik med indførelsen af Sundhedsloven i 2005 og var en af Anders Fogh Rasmussens (V) mærkesager forud for sin tiltrædelse som statsminister i 2001.

Rettigheden indebærer, at patienterne kan vælge frit mellem alle offentlige sygehuse både ved undersøgelser og behandlinger. Desuden er en række privathospitaler omfattet af ordningen. For at kunne benytte det frie sygehusvalg kræves en lægehenvisning. Ventetiden må højst være en måned, dog skal der for hver forundersøgelse lægges 14 dage til ventetiden. Hvis ventetiden er længere, omfattes patienten af det såkaldt udvidede frie sygehusvalg. Det frie sygehusvalg gælder ikke hvis der er tale om en højt specialiseret afdeling, der f.eks. kun findes på Rigshospitalet. 

Det udvidede frie sygehusvalg giver mulighed for at blive henvist til privathospitaler og klinikker i Danmark samt til sygehuse i udlandet. Det kræver en henvisning fra sygehuset i ens region til det andet sygehus. Det udvidede frie sygehusvalg træder også i kraft, hvis operationsdatoen bliver ændret.

Kilde
 Indenrigs- og Sundhedsministeriet: Pjece om frit sygehusvalg 

Sundhedsvæsen
Danmarks politik
Doug Holden

Albert Douglas "Doug" Holden (født 28. september 1930 i Manchester, England, død den 7. april 2021) var en engelsk fodboldspiller, der spillede tolv sæsoner som forsvarsspiller hos Bolton Wanderers. Her var han blandt andet med til at vinde FA Cuppen i 1958 efter finalesejren på 2-0 over Manchester United. Han spillede også tre sæsoner i Preston North End.

Holden spillede desuden fem kampe for Englands landshold, som han debuterede for 11. april 1959 i et opgør mod Skotland.

Titler 

FA Cup
 1958 med Bolton Wanderers

Referencer

Eksterne henvisninger 
 Footballdatabase.eu spillerinfo 

Fodboldspillere fra England
Fodboldspillere fra Bolton Wanderers F.C.
Fodboldspillere fra Preston North End F.C.
Personer fra Manchester
Lars Pallesen

Lars Christian Pallesen (født 20. september 1947 i Gentofte) er en dansk civilingeniør, der fra 2001 til 2011 har været rektor for Danmarks Tekniske Universitet (DTU).

Pallesen er uddannet cand.polyt. i kemi fra DTU i 1971 og læste derefter ved University of Wisconsin-Madison, hvor han blev MS i anvendt statistik i 1974, MBA i international business i 1975 og Ph.D. i matematisk statistik i 1977. Dr. of Science and Technology h.c., KAIST i 2010. 

Han var 1978-1988 lektor ved Institut for Matematisk Statistik og Operationsanalyse, DTU. Fra 1986 var han institutbestyrer. Under orlov forsker hos Chevron Research Company, San Francisco, Californien 1980-82. Tekniksk direktør i Nordisk Gentofte 1988, fra 1989 adm. direktør for Statens Serum Institut, og i 1998 adm. direktør for Danmarks Apotekerforening. Endelig kom han i 2000 til DSB S-tog som adm. direktør. 

I 2001 blev han rektor for DTU og har som en af sine mærkesager haft øget samarbejde mellem forskningsverdenen og erhvervslivet. Han overtog ledelsen af universitetet i forbindelse med overgangen til selveje og har således stået i spidsen for arbejdet med en ekstern bestyrelse, ansatte ledere og en stærkere prioritering både fagligt og økonomisk. Denne proces handlede om at udvikle en vinderkultur, at skabe en sammenhæng mellem ledelsesansvar og ledelseskompetence med betydelig beslutningsmæssig decentralisering og etablere en internationalisering båret af forpligtende alliancer: Nordic Five Tech., EuroTech Universities, og bilaterale samarbejder med universiteter i USA og Østen, specielt KAIST. Han blev afløst af Anders Overgaard Bjarklev 1. november 2011.

Perioden som rektor for DTU var dog ikke uden kontroverser.  Til trods for nævnte målsætning om at ville udvikle en vinderkultur med betydelig beslutningsmæssig decentralisering, så blev hans egen ledelsesstil mere end en gang betegnet som det modsatte.

Lars Pallesen har siden 1995 været medlem af Akademiet for de Tekniske Videnskaber, ligesom han har været medlem af Koordinationsudvalget for Forskning og formand for Det Kongelige Teaters bestyrelse, samt medlem af bestyrelsen for A.P. Møller-Mærsk. Hertil et stort antal poster i legater, fonde og virksomheder.

Referencer

Eksterne henivisninger 
 Biografi af Lars Pallesen på past.dk 

Personer fra Gentofte
Ingeniører fra Danmark
Rektorer ved Danmarks Tekniske Universitet
Erhvervsfolk fra Danmark
Medlemmer af Akademiet for de Tekniske Videnskaber
Personer i Kraks Blå Bog
Riddere af Dannebrog
Ansatte i DSB
Alumni fra Danmarks Tekniske Universitet
Manhunt 2

Manhunt 2 er et computerspil som blev udviklet og udgivet af Rockstar Games til PlayStation 2, Nintendo Wii og PlayStation Portable i 2008, og til PC i 2009. Spillet er en efterfølger til Manhunt fra 2003, men kun titlen og spillets stil har noget tilfælles med originalen, da selve historien og karakterene er helt nye.

Manhunt 2 var originalt planlagt til at blive udgivet i juli 2007, men blev trukket tilbage af Take-Two da den ikke blev godkendt af firmaerne der står for at sætte aldersgrænse på spil i Storbritannien, Italien, Irland og USA.

Referencer

Eksterne henvisninger 
 

Computerspil fra 2007
PlayStation 2-spil
PlayStation Portable-spil
Wii-spil
Windows-spil
Rockstar Games
Gulerodsjuice

Gulerodsjuice er en juice fremstillet af gulerødder.

Betakaroten  
Mængden af betakaroten svinger mellem 5,25 og 16,30 mg pr. 100 gram rå gulerødder, afhængigt af oprindelsen. Fordi det er et naturprodukt, afhænger indholdet af dyrkningssted, vejr og vind, gødningsforhold og jordbund. Betakaroten er et forstadie til A-vitamin. Det er så viseligt indrettet, at kroppen kun udnytter den mængde betakarioten, der er brug for. Hvis man får en alt for stor mængde vil overskuddet vil blot farve huden med en solbrændt kulør, inden det udskilles.

Juice
Frank Wignall

Frank Wignall (født 21. august 1939 i Blackrod, England) er en tidligere engelsk fodboldspiller og træner, der spillede som angriber. Han var på klubplan tilknyttet Everton, Nottingham Forest, Wolverhampton Wanderers, Derby County og Mansfield Town med længst tid (5 sæsoner) hos Nottingham Forest. Med Everton var han i 1963 med til at blive engelsk mester.

Wignall spillede desuden i 1964 to kampe for Englands landshold mod henholdsvis Wales og Holland.

Titler 

Engelske Mesterskab
 1963 med Everton F.C.

Referencer

Eksterne henvisninger 
 Footballdatabase.eu spillerinfo 

Fodboldtrænere fra England
Fodboldspillere fra England
Fodboldspillere fra Everton F.C.
Fodboldspillere fra Nottingham Forest F.C.
Fodboldspillere fra Wolverhampton Wanderers F.C.
Fodboldspillere fra Derby County F.C.
Fodboldspillere fra Mansfield Town F.C.
Leopold Friedrich Günther von Goeckingk

Leopold Friedrich Günther von Goeckingk (eller Göckingk) (13. juli 1748 i Groningen – 18. februar 1828 i Schlesien) var en tysk digter.

Goeckingk studerede jura i Halle, hvor han stiftede bekendtskab med Bürger, og trådte ind i statstjenesten. Indtil 1807, da han tog sin afsked, beklædte han en række ansete embeder, var til sidst geheimekonferensråd i Berlin og blev 1789 adlet af Friedrich Wilhelm II.

Sin poetiske produktion indledede Goeckingk med Sinngedichten (1772) og udgav senere Lieder zweier Liebenden, der samlede opmærksomhed om hans navn ved deres følelsesfuldhed. Göckingks brevveksling med Bürger og Gleim, hvem han havde lært at kende under sin embedsvirksomhed i Halberstadt, har for senere tid mere betydning end hans digtning, som Jakob Minor har udgivet i udvalg i 73. bind af Kürschners Deutsche Nationallitteratur.

Kilder 

 

Digtere fra Tyskland
Tyskere i 1700-tallet
Tyskere i 1800-tallet
Salmonsens
Ewald Christian von Kleist

Ewald Christian von Kleist (født 7. marts 1715 på godset Zeblin ved Köslin i Pommern, død 24. august 1759 i Frankfurt an der Oder) var en tysk digter.

von Kleist studerede i Königsberg og blev dansk officer 1736, men Frederik 2. af Preussen kaldte ham hjem til Preussen 1740, hvorpå han indtrådte i den preussiske armé. I Potsdam gjorde han bekendtskab med Gleim og Ramler, der roste hans poetiske forsøg, og i Schweiz, hvor han opholdt sig som hverveofficer (1752—53), sluttede han venskab med Bodmer og Gessner.

Efter med hæder at have deltaget i den 2. schlesiske krig avancerede han til major (1757) og blev direktør for et lazaret i Leipzig, hvor han kom i forbindelse med Lessing, af hvem han påvirkedes i dramatisk retning, men hans eneste forsøg på dette område, (udkastet Seneca) var efter hans egen mening mislykket. I slaget ved Kunersdorf (1759) blev han hårdt såret liggende på valpladsen, udplyndret af kosakker, og først dagen efter transporteret til Frankfurt, hvor han døde af sine sår.

I hans digte er især naturskildringen frisk og oprindelig. Han har også forsøgt sig i fabelen, idyllen og hymnen. Sämtliche Werke er udgivet af Ramler (2 bind, 1760), af Körte med biografi (2 bind, 1803), af Sauer med brevsamling (3 bind, 1884).

Kilder 
 

Digtere fra Tyskland
Officerer fra Tyskland
Militærfolk faldet i kamp
Ewald Christian
Tyskere i 1700-tallet
Salmonsens
Malin Elisabeth Tani

Malin Elisabeth Brolin-Tani (født 21. juli 1980) er en dansk skuespiller.

Brolin-Tani er datter af koreograf Marie Brolin-Tani og er uddannet fra Skuespillerskolen ved Odense Teater i 2006. Hun fik sin scenedebut i rollen som Ofelia i Gladsaxe Ny Teaters opsætning af Hamlet i 2007. Samme år medvirkede hun i Kirsebærhaven på Det Kongelige Teater.

I 2007 modtog hun talentprisen ved Reumertuddelingen.

Filmografi 
 Album (tv-serie, 2008)
 Hvid nat (2007)
 De unge år (2007)
 Over gaden under vandet (2009)
 Sandheden om mænd (2010)

Eksterne henvisninger 
 

Skuespillere fra Danmark
Europæiske Regionale Udviklingsfond

Den Europæiske Regionale Udviklingsfond, fork. ERUF og undertiden også blot kaldet Regionalfonden (engelsk: European Regional Development Fund, ERDF) er den af EU's strukturfonde, der har ansvaret for regionale projekter.

Fonden blev etableret i 1975 på initiativ fra Storbritannien. Formålet er at støtte mindre udviklede regioner i det europæiske fællesskab. Konkret drejer det sig bl.a. om infrastruktur, uddannelse erhvervsudvikling. I begyndelsen var fonden en 'rabat' på Storbritanniens betaling til EU, idet landet fik en stor del af ERUF's midler. Fondens midler er siden slutningen af 1980'erne øget, hvilket bl.a. skyldes at EU har fået flere medlemslande i Sydeuropa.

I Danmark fungerer Erhvervs- og Byggestyrelsen som forvaltningsmyndighed for strukturfondene og har således til opgave at påse, at de danske projekter der støttes lever op til EU's regler. Danmark modtager i perioden 2007-2013 cirka 1,8 mia. kr. fra Regionalfonden. Blandt de projekter, som fonden har støttet i Danmark er Nordsøen Forskerpark.

Kilder og eksterne henvisninger 
 Regionalfondens hjemmeside

Referencer 

Etableret i 1975
Regionale Udviklingsfond
EU i Danmark
Neuroendokrinologi

Neuroendokrinologi er et lægevidenskabetligt speciale, der beskæftiger sig med interaktionerne mellem nervesystemet og det endokrine system, som til sammen styrer kroppens fysiologi.

Neuroendokrinologiens fremkomst hang sammen med opdagelsen af, at udskillelsen af hormoner fra hypofysen kontrolleres af hjernen, særligt hypothalamus.

Endokrinologi
Neurologi
Tomas Thordarson

Tomas Thordarson (født 1974) er en dansk-islandsk sanger, der blev kendt da han vandt Dansk Melodi Grand Prix 2004 med sangen Sig' det løgn. Sangen opnåede en 13. plads i semifinalen i Eurovision Song Contest 2004 og Danmark gik således ikke videre til finalen.

Thordarson begyndte sin musikalske interesse som studerende ved Blaagaard Statsseminarium. Han blev forsanger i et funk- og soulband og deltog i 2001 i DR-programmet Stjerne for en aften, hvor han vandt den indledende runde, men blev slået af bl.a. James Sampson i finalen og havnede på en 9. plads med 14 point.

I 2004 var han nomineret til LGBT Danmarks LGBT-pris i kategorien Årets homo.

Eksterne henvisninger 
 

Sangere fra Danmark
Vindere af Dansk Melodi Grand Prix
Deltagere ved Eurovision Song Contest 2004
Danmarks Eurovision Song Contest-deltagere
Deltagere ved Dansk Melodi Grand Prix 2004
Meddraghøvl

En meddragshøvl er nærmest en form for båndkniv.

I navnet ligger, at den virker på træk ligesom en kinesisk/japansk trækhøvl i modsætning til den europæiske/danske skubhøvl.

Træhøvle
Malcolm Macdonald

Malcolm Ian Macdonald (født 7. januar 1950 i Fulham, England) er en tidligere engelsk fodboldspiller, der spillede som angriber. Han var på klubplan tilknyttet Fulham,Luton Town, Newcastle United og Arsenal i hjemlandet, samt svenske Djurgårdens IF. Længst tid tilbragte han hos Newcastle, hvor han spillede fem sæsoner.

Macdonald spillede desuden mellem 1972 og 1976 14 kampe og scorede seks mål for Englands landshold, som han debuterede for 20. maj 1972 i et opgør mod Wales.

Efter at have stoppet sin aktive karriere var Macdonald træner for henholdsvis Fulham og Huddersfield.

Referencer

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Fulham F.C.
Fodboldspillere fra Luton Town F.C.
Fodboldspillere fra Newcastle United F.C.
Fodboldspillere fra Arsenal F.C.
Fodboldspillere fra Djurgårdens IF Fotboll
Fodboldtrænere fra England
Træsmedeværktøj

Træsmedeværktøj er betegnelse for det værktøj der anvendes af træsmede, det være sig snedker, tømrer, hjulmager, bådebygger eller instrumentbygger.

Træværktøj
Spand

En spand, maritimt kaldet en pøs, er typisk en vandtæt cylinderformet eller konisk beholder, som er åben for oven og flad i bunden, oftest med et halv-cirkulært håndtag.

Materialer 
Spande kan være lavet i forskellige, for det meste vandtætte, materialer. Tidligere anvendtes oftest træ, enten samlet af (tønde)- stave eller endnu tidligere udskåret/udboret af et enkelt stykke, eller læder, som var lettere. Senere er spande blevet fremstillet i metal og plast. Nutildags anvendes næsten udelukkende plast, på grund af den billigere pris.

Typer og brug 
Der findes mange forskellige slags spande, beregnet for specielle formål.
 Almindelig gulvspand bruges gerne i hjemmet ved gulvvask samt transport af forskellige væsker eller faste produkter.
 Murerspand, som er noget kraftigere, anvendes til mørtel ved murerarbejde.
 Mælkespand anvendtes i gamle dage ved malkningen og havde gerne et tilhørende låg.
 Foderspand anvendes til dyrefodring.
 Pøs, som er det maritime ord for spand, anvendes bl.a. til lænsning i (mindre) både.
 Brandspand, som tidligere kunne være fremstillet af læder, bruget til brandslukning.
 Kulspand, som gerne har en fod monteret, således at den kan stå med åbningen skråt fremad, samt et ekstra håndtag for at kunne løftes med begge hænder, brugtes tidligere meget ved fyring i kakkelovnen.

Se også 
 Hesteforspand
 Morter (krukke)
 Mælkejunge
 Skraldespand

Eksterne henvisninger
Boulevard

Boulevard (fransk, fra hollandsk: bolwerk – bolwark, "bastion") har flere alment accepterede betydninger. Det blev først introduceret på fransk i 1435 som boloard og er siden ændret til boulevard.

Boulevard bruges oftest om en bred, flersporet hovedfærdselsåre til gennemkørsel, delt med en midterrabat og ekstra kørebaner ved siden af til langsomtkørende trafik, cykelstier og fortove, desuden med træbeplantning i begge sider. Oftest med en betydelig landskabsmæssig kvalitet.

I Danmark findes H.C. Andersens Boulevard, Amager Boulevard, Dalgas Boulevard på Frederiksberg, Strandboulevarden på Østerbro og Sønder Boulevard på Vesterbro i København, Bjerregårdsboulevarden ved Jammerbugten, Ingerslevs Boulevard i Aarhus, Dronningens Boulevard i Herning, Einsteins Boulevard i Aalborg og Dagnæs Boulevard i Horsens.

Vejtyper
RIA Novosti

RIA Novosti (, ; ; også kort RIA) var et russisk statsejet nyhedsbureau, der var et af landets førende. Det konkurrerer med ITAR-TASS og det uafhængige Interfax.

RIA Novosti blev grundlagt i 1941. Bureauet haved et omfattende netværk af korrespondenter i 45 lande verden over. Hovedredaktionen var beliggende i Moskva.

Den 9. december 2013 beordrede Ruslands præsident Vladimir Putin RIA Novosti likvideret og oprettelse af et nyt russisk internationalt nyhedsbureau Rossija segodnja. RIA Novosti skulle lukke i 2014. I starten af marts 2014 blev personalet informeret om, at de havde mulighed for at overføre deres kontrakter til Rossija segodnja eller acceptere afskedigelse. Den 10. november 2014 lancerede Rossija segodnja multimedieplatformen Sputnik, som erstatning for RIA Novosti og Russlands stemme. I Rusland fortsatte Rossija segodnja at benytte navnet RIA Novosti og hjemmesiden ria.ru.

Referencer

Eksterne henvisninger

Rossija segodnja russiskeke hjemmeside: ria.ru
Sputniks engelske hjemmeside

Etableret i 1941
Ophørt i 2014
Nyhedsbureauer
Medievirksomheder fra Rusland
P4 Radio Hele Norge

P4 Radio Hele Norge, ofte blot kaldet P4, er en landsdækkende kommerciel radiokanal i Norge, der med en markedsandel på 23 procent er landets største kommercielle aktør på radiomarkedet. Kanalen har omkring 1 mio. lyttere dagligt og 2 mio. om ugen. Hovedsædet er beliggende i Lillehammer.

Kanalen blev etableret i 1993 og ejes 100% af MTG. Fra begyndelsen havde P4 koncession til at sende i det bredest dækkende sendenet, FM4, men i 2003 fik kanalen ikke fornyet denne koncession og sender derfor i dag på FM5-nettet. Alligevel er det lykkedes at holde positionen som den største kommercielle radiokanal. Programfladen er popmusik blandet med nyheder og aktualitetsprogrammer. I koncessionen er det fastlagt, at kanalen skal leve op til visse public service-bestemmelser om bl.a. netop nyheder.

Udover hovedkanalen sender driver P4 en række nichekanaler, der distribueres via DAB og internet. Siden 2010 har kanalen desuden drevet en række lokale kanaler i Norges større byer under navnet P5.

Radiostationer drevet af P4 
P4 Lyden av Norge
P5 Hits
P6 Rock
P7 Klem
P8 Pop
P9 Retro
P10 Country
NRJ
Bandit Rock Now

Kilder og eksterne henvisninger 
 P4's hjemmeside

Referencer 

Etableret i 1993
Radiostationer fra Norge
Lillehammer
Modern Times Group
Tom of Finland

Touko Valio Laaksonen (født 8. maj 1920 i Kaarina, død 7. november 1991 i Helsinki), bedre kendt under pseudonymet Tom of Finland, var en finsk tegner, kendt for sine homoerotiske tegninger.

Referencer

Litteratur

Eksterne henvisninger 

 Tom of Finland Foundation
 Biografi (på engelsk)

Se også 
 Tom of Finland (film) fra 2017, instrueret af Dome Karukoski

Illustratorer fra Finland
B-VM i håndbold 1989 (kvinder)

B-Verdensmesterskabet i håndbold for kvinder 1989 var det sjette B-VM i håndbold for kvinder, og turneringen blev afviklet i Danmark i perioden 1. – 10. december 1989. Turneringen fungerede som kvalifikation til A-VM 1990, og de seksten deltagende hold spillede om ni ledige pladser ved A-VM. Endvidere spillede de europæiske hold om at undgå fire nedrykningspladser til C-VM 1991, hvor de imidlertid havde mulighed for kvalificere sig til næste B-VM i 1992.

Mesterskabet blev vundet af Vesttyskland, som gik ubesejret gennem turneringen, og som i finalen besejrede Sverige med 20-18. Sejren var Vesttysklands første B-VM-titel.

Danmark endte på 7.-pladsen, og danskerne sikrede sig dermed adgang til det efterfølgende A-VM (for første gang siden 1975) sammen med Vesttyskland, Sverige, Østtyskland, Rumænien, Østrig, Polen, Bulgarien og Frankrig, mens Tjekkoslovakiet, Holland, Ungarn og Portugal måtte en tur ned i C-VM.

Spillesteder 

Mesterskabet blev spillet i 24 forskellige haller i 23 byer i Jylland.

Resultater

Indledende runde 

I den indledende runde var de seksten hold opdelt i fire grupper med fire hold. I hver gruppe spillede holdene alle-mod-alle, og herefter gik de tre bedste hold i hver gruppe videre til hovedrunden om placeringerne 1-12. Holdene, der endte på fjerdepladserne, spillede videre i placeringsrunden om 13.- til 16.-pladsen

Gruppe A

Gruppe B

Gruppe C

Gruppe D

Placeringsrunde 

Placeringsrunden havde deltagelse af de fire hold, der sluttede på fjerdepladserne i de indledende grupper. Holdene spillede alle-mod-alle om placeringerne 13-16.

Hovedrunde 

Hovedrunden havde deltagelse af de tolv hold, der sluttede på første-, anden- eller tredjepladserne i de indledende grupper. Holdene blev inddelt i to nye grupper med seks hold. Holdene fra gruppe A og B blev samlet i gruppe I, mens holdene fra gruppe C og D samledes i gruppe II. Resultater af indbyrdes opgør mellem hold fra samme indledende gruppe blev overført til hovedrunden, således at holdene ikke skulle mødes en gang til.

Gruppe I

Gruppe II

Placeringskampe

Kilder / eksterne henvisninger 
IHF – Women's World Championships B 
Handball World Archive – Women Handball World Championship 1989 Group B 
Palle "Banks" Jørgensen: Håndboldhelte (Dansk Håndbold, 2007)
Politikens Avisarkiv

Noter 

VM i håndbold
Håndbold i 1989
Kvindehåndbold